Diari Oficial de la Generalitat Valenciana


Sumari del DOGV 5007, del 17-05-2005 (2005/4804)

RESOLUCIÓ de 25 d'abril de 2005, de la Direcció General de Pesca, per la qual s'autoritza a Mediterráneo Servicios Marinos, SL, la instal·lació d'un viver i d'un dipòsit al terme municipal d'Alacant.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5007

Data del DOGV
:   17-05-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/4804


Data del document
:   25-04-2005

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Alacant
    * empresa privada
    * aqüicultura

RESOLUCIÓ de 25 d'abril de 2005, de la Direcció General de Pesca, per la qual s'autoritza a Mediterráneo Servicios Marinos, SL, la instal·lació d'un viver i d'un dipòsit al terme municipal d'Alacant. [2005/X4804]
  
Vist l'expedient instruït a instància d'Ignacio Hernando de Larramendi Martínez en representació de Mediterráneo Servicios Marinos, SL, sobre sol·licitud d'autorització administrativa per a la instal·lació d'un viver i d'un dipòsit al terme municipal d'Alacant, esta Direcció General de Pesca, resol:
  
Primer
  
Autoritzar, segons el que estableix l'article 41 de la Llei 9/1998 de 15 de desembre, de la Generalitat Valenciana, la instal·lació d'un viver i d'un dipòsit de mol·luscos vius i crustacis al terme municipal d'Alacant, ocupant una superfície de 250 metres quadrats segons projecte visat el dia 25 de novembre de 2004, amb el número 075434 i amb les finalitats establides en este. La capacitat màxima serà de 8.000 quilograms diaris.
  
El present projecte compleix les condicions mínimes higienicosanitàries que fixen les normes sanitàries vigents segons informe del dia 1 de desembre de 2004, emés pel veterinari (agent de control), del Centre de Salut Pública d'Alacant (Direcció General de Salut Pública). L'establiment piscícola haurà d'obtindre la seua inscripció, per l'organisme competent, a efectes de registre sanitari d'aliments i de conformitat amb el que estableix el Reial Decret 1.712/1991, de 29 de novembre.
  
Segon
  
A este establiment piscícola, del tipus viver i dipòsit, s'autoritza el manteniment de les espècies de mol·luscos i crustacis descrits en el projecte amb la finalitat de dur a terme la seua regulació comercial.
  
Este establiment es considerarà centre d'expedició per a la comercialització de mol·luscos bivalves vius i estarà sotmés als requisits establits en el Reial Decret 571/1999 de 9 d'abril, pel qual s'aprova la reglamentació tecnicosanitària que fixa les normes aplicables a la producció i comercialització de mol·luscos bivalves vius.
  
Es compliran les condicions i prescripcions de les resolucions següents:
  
- Resolució de 29 de setembre de 2004, de l'Autoritat Portuària d'Alacant, per la qual s'atorga concessió administrativa per a construir una nau industrial en la dàrsena pesquera del port d'Alacant per al desenvolupament de les activitats pròpies de la societat.
  
Tercer
  
La present autorització tindrà vigència mentre no es produïsca paralització de l'activitat sense causa justificada segons el parer dels Servicis Tècnics de la Conselleria d'Agricultura Pesca i Alimentació, o l'extinció de les autoritzacions emeses per les resolucions referides en l'apartat segon d'esta resolució.
  
La iniciació de les obres, així com la seua finalització es comunicarà als Servicis Territorials de la Conselleria d'Agricultura, Pesca i Alimentació, i serà necessària per a iniciar l'explotació, la inspecció prèvia de les instal·lacions per part dels Servicis Tècnics de la Conselleria.
  
Les obres de la instal·lació hauran d'estar concloses i l'establiment en funcionament normal en un termini màxim de 15 mesos a partir de la present resolució.
  
Quart
  
Els organismes competents podran inspeccionar la marxa de les obres a realitzar, així com el funcionament de l'establiment, obligant-se el titular a franquejar l'entrada als inspectors i tècnics corresponents. Qualsevol variació del projecte i de les seues finalitats haurà de ser comunicada a la Conselleria d'Agricultura, Pesca i Alimentació, per a la seua autorització corresponent.
  
Quint
  
L'incompliment de les normes ací establides se sancionarà administrativament de conformitat amb la Llei de la Generalitat Valenciana, 2/1994 de 18 d'abril, sobre defensa dels recursos pesquers i del Reial Decret 571/1999 d'abril, pel qual s'aprova la reglamentació tecnicosanitària que fixa les normes aplicables a la producció i comercialització de mol·luscos bivalves.
  
Sext
  
L'establiment piscícola autoritzat queda registrat amb el número 040, d'establiments de cultius marins d'acord amb el que estableix l'article 55 de la Llei 9/1998 de15 de desembre, de la Generalitat Valenciana.
  
Sèptim
  
El present establiment quedarà afecte a allò que estableix el Decret 25/2000 de 22 de febrer, del Govern Valencià, pel qual es crea i regula el Registre d'Establiments d'Aqüicultura de Comunitat Valenciana, i haurà de notificar als Servicis Territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:
  
a) Els canvis de titularitat, tant de les persones físiques o jurídiques, així com de les que formen part d'estes.
  
b) El cessament de l'activitat
  
c) Les ajudes públiques concedides a l'establiment indicant la finalitat.
  
d) Els canvis de domicili o raó social i del número d'identificació social.
  
La present resolució no posa fi a la via administrativa i contra esta es podrà interposar recurs alçada davant el conseller d'Agricultura, Pesca i Alimentació, en el termini d'un mes, comptat des de l'endemà de la notificació de la present resolució, de conformitat amb el que disposa l'article 114 i següents de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú.